**Sergei Sergejevitš Plotnikov** (ven. Сергей Сергеевич Плотников; s. 3. kesäkuuta 1990 Komsomolsk-na-Amure, Venäjän SFNT, Neuvostoliitto) on venäläinen jääkiekkoilija ja maailmanmestari, joka pelaa KHL-joukkue TsSKA Moskovassa. Hän on pelipaikaltaan vasen laitahyökkääjä.

Ura
---

### Seuraura

Plotnikov on Amur Habarovskin kasvatti. Hän debytoi seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2005–2006. Kolmannella kaudellaan 2007–2008 Plotnikov oli Habarovskin paras pistemies, maalintekijä ja syöttäjä tehoilla 24+13=37. QMJHL-joukkue Chicoutimi Saguenéens varasi hänet 53. pelaajana CHL:n varaustilaisuudessa 2008. Plotnikov ei kuitenkaan siirtynyt Pohjois-Amerikkaan, vaan jatkoi uraansa Habarovskissa. Kesken kauden 2008–2009 hän siirtyi kuitenkin sieltä sarjatasoa ylemmäs Vysšaja Ligan Jermak Angarskiin.

Kaudeksi 2009–2010 Plotnikov siirtyi Amur Habarovskin KHL-joukkueeseen, jossa tulokaskausi toi 43 runkosarjaottelussa tehot 6+6=12. Kolmen siellä vietetyn vuoden jälkeen hän siirtyi kaudeksi 2012–2013 nelivuotisella sopimuksella Lokomotiv Jaroslavliin. Plotnikov voitti joukkueen sisäisen piste- ja maalipörssin tehoilla 14+16=30. Hän pelasi kauden aikana myös KHL:n tähdistöottelussa. Kaudella 2013–2014 Plotnikov nousi Jaroslavlin varakapteeniksi ja voitti joukkueen sisäisen piste-, maali- ja syöttöpörssin tehoilla 15+20=35. Myös kevään 2014 pudotuspeleissä hän oli Jaroslavlin paras pistemies ja syöttäjä tehoilla 4+10=14. Marraskuussa 2013 Plotnikovin sopimusta pidennettiin vuodella kevääseen 2016 saakka.

Plotnikov oli kaudella 2014–2015 Jaroslavlin toiseksi paras pistemies Jegor Averinin jälkeen tehoilla 15+21=36. Hän pelasi kauden aikana myös KHL:n tähdistöottelussa.

Heinäkuussa 2015 NHL-varaamaton Plotnikov teki vuoden mittaisen tulokassopimuksen Pittsburgh Penguinsin kanssa. Seuran GM Jim Rutherfordin ja myöhemmin Plotnikovin itsensä mukaan hän maksoi Lokomotiville peräti 500 000 dollaria purkaakseen KHL-sopimuksensa. Plotnikov otti heti harjoitusleirin päätteeksi pelipaikan NHL:stä ja teki NHL-debyyttinsä näin ollen runkosarjan avauskierroksella 8. lokakuuta 2015 vieraissa Dallas Starsia vastaan. Hän sai ottelussa jääaikaa 12.42 minuuttia. GM Rutherfordin mukaan Plotnikovilla meni viiden ensimmäisen viikon ajan hyvin NHL:ssä, mutta hänen otteidensa heikennyttyä Plotnikov ehdotti palaavansa kotimaahansa, eikä Penguinsin päävalmentaja Mike Johnston tähän suostunut. Johnsonin saatua potkut Plotnikov joutui vielä pahemmin hänen seuraajansa Mike Sullivanin epäsuosioon, eikä hän pelannut Penguinsissa enää tammikuun 6. päivän jälkeen. Plotnikov seurasi joukkueensa otteita katsomosta, kunnes NHL:n siirtotakarajalla helmikuun lopulla Penguins kauppasi hänet Arizona Coyotesiin vaihdossa Matthias Plachtaan ja kesän 2017 seitsemännen kierroksen varausvuoroon. Plotnikov pelasi koko kauden 2015–2016 NHL:n puolella ja teki kaikkiaan 45 runkosarjaottelussa vain kolme syöttöpistettä.

Kesällä 2016 Lokomotiv Jaroslavl kauppasi Plotnikovin KHL-oikeudet SKA Pietariin vaihdossa Brandon Kozunin ja Aleksandr Kadeikinin oikeuksiin. Plotnikov etsi kauden 2015–2016 jälkeen vielä uutta NHL-seuraa, mutta tultuaan vapaaksi agentiksi hän teki heinäkuussa Pietarin kanssa kaksivuotisen sopimuksen. Keväällä 2018 Plotnikov solmi 4-vuotisen jatkosopimuksen SKA:n kanssa.

Toukokuussa 2020 Plotnikov siirtyi vaihtokaupassa Amur Habarovskiin. SKA sai vaihdossa hyökkääjä Igor Rudenkovin. Kesäkuussa 2020 Plotnikov siirtyi Metallurg Magnitogorskiin vaihdossa hyökkääjä Maxim Karpoviin.

### Maajoukkueura

Plotnikov on edustanut Venäjää MM-kilpailuissa neljästi ja on saavuttanut maailmanmestaruuden vuonna 2014, hopeaa vuonna 2015, sekä pronssia vuosina 2016, 2017 ja 2019. Vuoden 2014 kisoissa Plotnikov valittiin tähdistökentälliseen. Hän jakoi turnauksen maalipörssin toisen sijan neljän muun pelaajan kanssa ja sijoittui pistepörssissä kolmanneksi tehoilla 6+6=12. Plotnikov edusti Venäjän olympiakomitean joukkuetta Pekingin talviolympialaisissa 2022, joissa hän voitti hopeaa. Yhteensä Plotnikov on pelannut 65 A-maaottelua tehopistein 14+10=24. Hän teki A-maajoukkuedebyyttinsä 10. marraskuuta 2012 Turussa Karjala-turnauksen kolmannessa ottelussa Tšekkiä vastaan. Plotnikov merkittiin heti Venäjän ykkösketjuun Artjom Anisimovin ja Jevgeni Dadonovin rinnalle. Hän sai ottelussa yhden kahden minuutin jäähyn estämisestä. Ensimmäisen A-maajoukkuemaalinsa Plotnikov teki 5. maaliskuuta 2014 Oddset Hockey Gamesin toisessa ottelussa ylivoimalla Tšekkiä vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Amur Habarovsk-2 | RUS-3 | 47 | 7 | 5 | 12 | 92 | – | – | – | – | – |
| 2006–2007 | Amur Habarovsk-2 | RUS-3 | 39 | 12 | 5 | 17 | 40 | – | – | – | – | – |
| 2007–2008 | Amur Habarovsk-2 | RUS-3 | 49 | 24 | 13 | 37 | 100 | – | – | – | – | – |
| 2008–2009 | Amur Habarovsk-2 | RUS-3 | 6 | 4 | 2 | 6 | 18 | – | – | – | – | – |
|  | Jermak Angarsk | RUS-2 | 26 | 2 | 3 | 5 | 36 | 4 | 2 | 1 | 3 | 2 |
| 2009–2010 | Amur Habarovsk | KHL | 43 | 6 | 6 | 12 | 30 | – | – | – | – | – |
| 2010–2011 | Amurskije Tigry Habarovsk | MHL | 16 | 12 | 22 | 34 | 32 | 8 | 1 | 5 | 6 | 47 |
|  | Amur Habarovsk | KHL | 45 | 5 | 8 | 13 | 36 | – | – | – | – | – |
| 2011–2012 | Amur Habarovsk | KHL | 53 | 13 | 7 | 20 | 70 | 4 | 0 | 0 | 0 | 8 |
| 2012–2013 | Lokomotiv Jaroslavl | KHL | 50 | 14 | 16 | 30 | 54 | 5 | 1 | 2 | 3 | 4 |
| 2013–2014 | Lokomotiv Jaroslavl | KHL | 53 | 15 | 20 | 35 | 88 | 18 | 4 | 10 | 14 | 30 | MM | 10 | 6 | 6 | 12 | 12 | Ykköstähdistö |
| 2014–2015 | Lokomotiv Jaroslavl | KHL | 56 | 15 | 21 | 36 | 71 | 5 | 1 | 0 | 1 | 33 | MM | 10 | 1 | 1 | 2 | 2 |
| 2015–2016 | Pittsburgh Penguins | NHL | 32 | 0 | 2 | 2 | 20 | – | – | – | – | – | MM | 7 | 0 | 1 | 1 | 4 |
|  | Arizona Coyotes | NHL | 13 | 0 | 1 | 1 | 4 | – | – | – | – | – |
| 2016–2017 | SKA Pietari | KHL | 46 | 11 | 18 | 29 | 53 | 15 | 3 | 3 | 6 | 14 | MM | 10 | 3 | 4 | 7 | 10 |
| 2017–2018 | SKA Pietari | KHL | 55 | 16 | 23 | 39 | 60 | 12 | 1 | 2 | 3 | 37 |
| 2018–2019 | SKA Pietari | KHL | 61 | 19 | 20 | 39 | 40 | 18 | 3 | 11 | 14 | 23 | MM | 3 | 0 | 1 | 1 | 0 |
| 2019–2020 | SKA Pietari | KHL | 48 | 8 | 21 | 29 | 81 | 4 | 2 | 0 | 2 | 4 |
| 2020–2021 | Metallurg Magnitogorsk | KHL | 58 | 13 | 30 | 43 | 50 | 12 | 3 | 6 | 9 | 28 |
| 11 kautta | yhteensä | KHL | 568 | 135 | 190 | 325 | 633 | 93 | 18 | 34 | 52 | 181 |
| 1 kausi | yhteensä | NHL | 45 | 0 | 3 | 3 | 24 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Sergei Plotnikov**.
* Sergei Plotnikov The Internet Hockey Databasessa (englanniksi)
* Sergei Plotnikov *Elite Prospects*. Everysport Media Group AB.  (englanniksi)

### Viitteet

1. ↑  Sergei Plotnikov The Internet Hockey Databasessa (englanniksi)
2. 1 2 3 4  Sergei Plotnikov *Elite Prospects*. Everysport Media Group AB.  (englanniksi)
3. ↑  Tarakanov, Andrei: Плотников продлил контракт с "Локомотивом" *Yarsport.Ru*.  16.11.2013. Студия «ДизайнАрт».  Arkistoitu 12.11.2014. Viitattu 12.11.2014. (venäjäksi)
4. ↑  Venäläishyökkääjältä kova temppu NHL:ään lähdettäessä – maksoi hurjan summan KHL-sopimuksen purkamisesta  5.7.2015. SuomiKiekko. Viitattu 27.11.2015.
5. ↑  Venäläisfloppi maksoi puoli miljoonaa päästäkseen NHL:ään – "Katuisin, jos en olisi lähtenyt"  7.3.2016. SuomiKiekko. Viitattu 2.7.2016.
6. ↑  Pittsburgh Penguins at Dallas Stars - 10/08/2015  8.10.2015. Pittsburgh Penguins. Viitattu 27.11.2015. (englanniksi)
7. ↑  KHL:ssä loistanut venäläistähti haikaillut kotiin NHL:stä – "Aluksi tuntui hyvältä"  26.2.2016. SuomiKiekko. Viitattu 2.7.2016.
8. ↑  Coyotes Acquire Plotnikov from Pittsburgh  29.2.2016. GLENDALE, ARIZONA:  Arizona Coyotes. Viitattu 2.7.2016. (englanniksi)
9. ↑  Katsomoon jumittunut venäläishyökkääjä treidattiin NHL:ssä  29.2.2016. SuomiKiekko. Viitattu 2.7.2016.
10. ↑  ТРАНСФЕРНЫЕ НОВОСТИ *hclokomotiv.ru*.  2.6.2016. Хоккейный клуб «Локомотив», г.Ярославль. Viitattu 2.7.2016. (venäjäksi)
11. ↑  NHL-venäläisflopit palaamassa ruplajäille – "Toinen etsii vielä NHL-seuraa"  15.5.2016. SuomiKiekko. Viitattu 2.7.2016.
12. ↑  Pietarin SKA julkisti kovia vahvistuksia NHL:stä  1.7.2016. SuomiKiekko. Viitattu 2.7.2016.
13. ↑  Czech Republic – Russia (Line Up) (englanniksi)
14. ↑  Czech Republic – Russia (Actions) (englanniksi)
15. ↑  RUS – CZE (6–0) (englanniksi)

Venäjän joukkue – Jääkiekon MM-kilpailut 2019
2 Zub |
3 Hafizullin |
4 Gavrikov |
7 Telegin |
8 Ovetškin (**A**) |
9 Orlov |
11 Malkin (**A**) |
13 Andronov |
15 Anisimov |
16 Plotnikov |
22 Zaitsev |
25 Grigorenko |
31 Sorokin |
40 Georgijev |
61 Zadorov |
63 Dadonov |
71 Kovaltšuk (**C**) |
77 Kaprizov |
86 Kutšerov |
88 Vasilevski |
89 Nesterov |
92 Kuznetsov |
94 Barabanov |
97 Gusev |
98 Sergatšov |
Valmentaja Ilja Vorobjov

Venäjän olympiakomitean joukkue – Talviolympialaiset 2022
4 Jelesin |
7 Telegin |
10 Voronkov |
11 Andronov (**A**) |
15 Karnauhov |
16 Plotnikov |
22 Galijev |
24 Kajumov |
25 Grigorenko |
27 Voinov |
28 Fedotov |
31 Samonov |
43 Šaripzjanov |
44 Jakovlev (**A**) |
55 Tkatšov |
57 Nikišin |
58 Slepyšev |
72 Minulin |
76 Tšibisov |
81 Gritsjuk |
82 Biljalov |
87 Šipatšov (**C**) |
89 Nesterov |
94 Semjonov |
97 Gusev |
Valmentaja Aleksei Žamnov